এবার যাদবপুরের পাশে দাঁড়াল আইআইএম জোকা। যাদবপুরের ছাত্র আন্দোলনকে সমর্থন করলেন আইআইএম জোকার ছাত্রছাত্রীরা। ক্যাম্পাসে শ্লীলতাহানির ঘটনার পরবর্তী ঘটনাপ্রবাহের প্রেক্ষিতে   বিশ্ববিদ্যালয় কর্তৃপক্ষ এবং উপাচার্যের পদক্ষেপকে সমর্থন করতে পারছেন না তাঁরা।
 ওয়েব ডেস্ক: এবার যাদবপুরের পাশে দাঁড়াল আইআইএম জোকা। যাদবপুরের ছাত্র আন্দোলনকে সমর্থন করলেন আইআইএম জোকার ছাত্রছাত্রীরা। ক্যাম্পাসে শ্লীলতাহানির ঘটনার পরবর্তী ঘটনাপ্রবাহের প্রেক্ষিতে   বিশ্ববিদ্যালয় কর্তৃপক্ষ এবং উপাচার্যের পদক্ষেপকে সমর্থন করতে পারছেন না তাঁরা। বিশ্ববিদ্যালয়ে ক্লাস বয়কট খুব একটা বড় ঘটনা নয় বলে মন্তব্য করেছেন আইআইএমের ছাত্রছাত্রীরা। বিশ্ববিদ্যালয়ে রাজনীতি ঢোকাও কাম্য নয় বলে মত তাঁদের। প্রয়োজনে যাদবপুরের ছাত্রছাত্রীদের সঙ্গেই থাকবেন তাঁরা। মন্তব্য করেছেন আইআইএম জোকার ছাত্রছাত্রীরা। এদিকে, নতুন বিতর্কে যাদবপুরের উপাচার্য অভিজিত্‍ চক্রবর্তী। এবার JNU-এর এক ছাত্রীর শ্লীলতাহানিতে অভিযুক্ত অধ্যাপককে আড়াল করার অভিযোগ তাঁর বিরুদ্ধে। প্রশ্ন উঠছে, শ্লীলতাহানির মতো গুরুতর অভিযোগকে আদৌ কি গুরুত্ব দেন অভিজিত্‍ চক্রবর্তী? তাঁর ইস্তফার দাবিতে ফুঁসছে যাদবপুর। আমরণ অনশনে পড়ুয়ারা। ছাত্রীর শ্লীলতাহানির তদন্ত রিপোর্ট পেয়েও, ব্যবস্থা না নেওয়ায় অসন্তুষ্ট রাজ্যপালও। যাদবপুরের অতি বিতর্কিত উপাচার্য অভিজিত্‍ চক্রবর্তীর বিরুদ্ধে উঠল আরেকটি গুরুতর অভিযোগ। যাদবপুর থেকে এক  অধ্যাপক কিছুদিনের জন্য পড়াতে গিয়েছিলেন দিল্লির জওহরলাল নেহরু  বিশ্ববিদ্যালয়ে। সেখানে তাঁর বিরুদ্ধে শারিরীক হেনস্থার অভিযোগ তোলেন এক ছাত্রী। প্রাথমিক তদন্তে অভিযোগের সত্যতা পেয়েছিল JNU-এর যৌন নির্যাতন সংক্রান্ত কমিটি।